माउंट आबू| वन विभाग स्थित कार्यालय में गुरुवार को फायर वाचर एवं जंगल से जुड़े लोगों के साथ बैठक का आयोजन किया गया, जिसमें उपवन संरक्षक हेमंत सिंह ने आग की रोकथाम के लिए चर्चा की। उन्होंने कहा कि माउंट आबू के जंगलों में लगने वाली आग से बचाव के लिए किस प्रकार के कार्य में करने चाहिए, ताकि माउंट आबू के जंगलों में आग न लग सके। वही लगने वाली आग को किस प्रकार से कंट्रोल किया जा सके। इसको लेकर फायर वाचर एवं वन विभाग से जुड़े लोगों के साथ चर्चा की गई और आग के दौरान किन उपकरणों की विभाग को आवश्यकता है इस पर भी विचार विमर्श किया गया। इस मौके रेंजर भरत सिंह ने कहा कि माउंट आबू के जंगलों की स्थिति ऐसी है, जहां पर आग लगने के दौरान पहुंचने में काफी समस्या का सामना करना पड़ता है। ऐसे में विभाग ने माउंट आबू के करीब 25 गांवों में पेयजल की व्यवस्था की है, ताकि माउंट आबू के जंगलों में लगने वाली आग की सूचना जल्द विभाग के पास पहुंच सके और आग पर काबू पाया जा सके। इसको लेकर विभाग ने कमर कस रखी है। इस मौके पार्षद सुनील आचार्य ने कहा कि जंगल की आग तब लगती है जब कोई व्यक्ति जंगल में जाता है और इरादतन एवं गैर इरादतन तरीके से आग लगाई जाती है।